Karlstad

Karlstad (äännetään: [kɑːɭsta]) on taajama Keski-Ruotsin Värmlandissa, Vänernin pohjoisrannalla. Karlstad on Karlstadin kunnan keskustaajama, Värmlandin läänin pääkaupunki ja Karlstadin hiippakunnan keskuskaupunki. Vuodesta 1999 Karlstadissa on ollut myös yliopisto. Karlstad on Ruotsin 17. suurin taajama.

Karlstadin nimi oli aiemmin Tingvalla, ja se on ollut tärkeä kauppapaikka jo viikinkiajalta lähtien. Vuonna 1584 kuningas Kaarle IX antoi paikkakunnalle kaupunkioikeudet ja kuninkaalta kaupunki sai myös nykyisen nimensä. Kaupunki sijaitsee Vänernin pohjoisrannalla Klarjoen suistossa, jossa Klarjoki jakautuu moneen haaraan ennen kuin se laskee Vänerniin. Värmlanti on tunnettu runoilijoiden maakuntana, ja monet heistä ovat vaikuttaneet Karlstadissa. Yksi arvostetuimmista on Gustaf Fröding. Karlstadin symboli on iloinen aurinko, joka tunnetaan Karlstadin aurinkona (ruots. Sola i Karlstad).

Kaupunki sijaitsee Tukholman ja Oslon välisen rautatien ja E18-moottoritien varrella. Karlstad on Ruotsin toiseksi suurin sisämaasatama Västeråsin jälkeen, ja siellä sijaitsee Karlstadin kansainvälinen lentokenttä.

Historiansa aikana Karlstad on palanut neljä kertaa. Viimeisin palo oli vuonna 1865, jolloin vain Karlstadin tuomiokirkko ja muutama muu talo säästyivät.

Karlstad on Ruotsin MM-rallin keskuspaikka.

Katso myös

 * Karlstadin kunta
 * Karlstadin tuomiokirkko

Lähteet
ካርልስታድ Karlstad Karlstad Горад Карлстад Карльстад Karlstad Карлстад Karlstad Karlstad Karlstad Karlstad Karlstad Karlstad Karlstad Karlstad Karlstad fa:کارلشته Karlstad Karlstad Karlstad Karlstad 칼스타드 Karlstad Karlstad ᑲᕐᓪᔅᑕᑦ Карлстад Karlstad Karlstad (Svezia) Karlstad კარლსტადი Karlstad Карлстад Karlstad Karlstad Carolostadium Suevicum Kārlstade Karlstadas Karlstad Karlstad Karlstad Karlstad (stad) カールスタード frr:Karlstad Karlstad Karlstad Karlstad pnb:کارلسٹاڈ Karlstad Karlstad Karlstad Карлстад Karlstad Karlstad Karlstad Karlstad Karlstad Карлстад Karlstad Karlstad Карлстад Karlstad Карлстад Karlstad 卡尔斯塔德